GL ย้อนศรศรัทธาผู้ถือหุ้น! ปฏิเสธซื้อหุ้นคืนหลังปิดซิลลิ่งวันนี้
GL ย้อนศรศรัทธาผู้ถือหุ้น! ปฏิเสธซื้อหุ้นคืนหลังปิดซิลลิ่งวันนี้
14 มี.ค. 2560

บริษัท กรุ๊ปลีส จำกัด (มหาชน) หรือ GL แจ้งตลาดหลักทรัพย์แห่งประเทศไทยว่า จากกรณีที่มีกระแสข่าวตามสื่อต่างๆลงเมื่อวันที่ 14 มีนาคม 2560 ว่า นายทัตซึยะ โคโนชิตะ ได้กล่าวในการแถลงข่าวว่าบริษัทอยู่ระหว่างการพิจารณาซื้อหุ้นคืนนั้น
บริษัทฯขอชี้แจงเพิ่มเติมเพื่อความเข้าใจที่ถูกต้องเกี่ยวกับข้อมูลดังกล่าวเนื่องจากอาจมีความเข้าใจผิดจากการสื่อสารที่ไม่ชัดเจนระหว่างการสัมภาษณ์ผู้บริหารที่ีอาจทำให้เกิดความเข้าใจที่คลาดเคลื่อนระหว่างการตอบคำถามของผู้บริหารในการแถลงข่าวเมื่อเช้านี้(14 มี.ค.) โดยมีผู้สอบถามว่าเนื่องจากราคาหุ้นของบริษัทฯ ตกลงอย่างมาก บริษัทฯ จะมีแผนในการซื้อหุ้นคืนเพื่อสร้างความเชื่อมั่น ให้กับนักลงทุนหรือไม่
โดย นายทัตซึยะ โคโนชิตะ ได้ตอบข้อซักถามดังกล่าวว่า “การซื้อหุ้นคืนเป็นเพียงทางเลือกทางหนี่งที่บริษัทฯสามารถทำได้เนื่องจากมีกระแสเงินสดคงเหลืออยู่มาก และกำลังอยู่ระหว่างการพิจารณา ซึ่งหมายความว่าบริษัทฯ มีหลายทางเลือกที่สามารถทำได้เพื่อเรียกความเชื่อมั่นจากนักลงทุนคืน และบริษัทฯกำลังอยู่ระหว่างการพิจารณาทางเลือกที่เป็นประโยชน์ต่อบริษัทฯมากที่สุด”อย่างไรก็ตามบริษัทยังไม่มีการนำเสนอเรื่องดังกล่าวเข้าสู่การพิจารณาของคณะกรรมการบริษัทจึงเรียนมาเพื่อทราบ
โดยราคาหุ้น GL ปิดวันนี้ (14 มี.ค.) พุ่งชนซิลลิ่ง 29.94% ที่ระดับ 23.00 บาท บวก 5.30 บาท ด้วยมูลค่าซื้อขาย 8.25 พันล้านบาท 
ทั้งนี้ราคาหุ้น GL เปิดตลาดเช้าวันนี้ที่ระดับ 12.40 บาท และเริ่มปรับตัวดีขึ้นขณะที่ผู้บริหารมีการแถลงข่าวเกี่ยวกับประเด็นข่าวเรื่องการปล่อยกู้ให้กลุ่มสิงคโปร์-ไซปรัส พร้อมด้วยประเด็นการซื้อหุ้นคืนจนสุดท้ายหุ้นขึ้นมาปิดตลาดที่ระดับชนซิลลิ่งดังกล่าว